M247 Sergeant York

M247 Sergeant York on yhdysvaltalainen ilmatorjuntapanssarivaunu. Ensimmäinen tuotantomallin vaunuyksilön valmisti FAC vuonna 1983. Panssarivaunun pääaseistus oli kaksi Boforsin L70/40 mm ilmatorjuntakanuunaa, ja siinä oli tutkajärjestelmä maalinosoitukseen. Vaunu nimettiin ensimmäisen maailmansodan taistelusankarin Alvin C. Yorkin mukaan.

Asetyyppi ei ollut erityisen onnistunut, ja sen tuotantomäärä jäi vain 50 vaunuyksilöön. Sen edeltäjä oli M42 Duster. M247 Sgt. York kehitettiin Yhdysvaltain maavoimien vuonna 1978 esittämien vaatimusten pohjalta ja korvaamaan M163 Vulcan -vaunutyyppiä.http://www.sgtyork.org/M247.html  Ilmatorjunta-panssariaseen rakenne pohjautuu muunneltuun M48 Patton -vaunualustaan. Panssaroinnin enimmäisvahvuus on 120 mm.Trewhitt 2009, s. 247.

M247 Sergeant Yorkin etuina voidaan nähdä sen kohtuullisen hyvä toimintasäde, 500 kilometriä, ja kyky torjua taktisia ohjusaseita.

Lähteet
Trewhitt, Philip: Panssarivaunut ja panssaroidut ajoneuvot, s. 247. Suom. Petri Kortesuo. Hämeenlinna: Karisto Oy, 2009. .
 http://www.sgtyork.org/M247.html  (Viitattu 29.9.2013.)

Viitteet

Aiheesta muualla
The US M247 Sergeant York DIVAD SPAAG | TankNutDave
DIVAD Wasn't a 'Cure All,' After All | Defense Media Network

Luokka:Yhdysvaltain ilmatorjuntapanssarivaunut